

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2013 M. RUGPJŪČIO 21 D. NUTARIMO NR. 739 „DĖL KŪNO KULTŪROS IR SPORTO RĖMIMO FONDO TARYBOS SUDĖTIES PATVIRTINIMO“ PAKEITIMO**

2017 m. sausio 18 d. Nr. 45

Vilnius

Lietuvos Respublikos Vyriausybė nutaria:

1. Atšaukti Rimantą Kveselaitį ir Edį Urbanavičių iš Kūno kultūros ir sporto rėmimo fondo tarybos narių.

2. Paskirti į Kūno kultūros ir sporto rėmimo fondo tarybą:

2.1. Laimoną Pivorą – Lietuvos sunkiosios atletikos federacijos viceprezidentą;

2.2. Aivarą Salamakiną – Kūno kultūros ir sporto departamento prie Lietuvos Respublikos Vyriausybės Kūno kultūros ir sporto strategijos skyriaus patarėją.

3. Pakeisti Lietuvos Respublikos Vyriausybės 2013 m. rugpjūčio 21 d. nutarimą Nr. 739 „Dėl Kūno kultūros ir sporto rėmimo fondo tarybos sudėties patvirtinimo“ ir jį išdėstyti nauja redakcija:

„**LIETUVOS RESPUBLIKOS VYRIAUSYBĖ**

**nutarimaS**

**DĖL KŪNO KULTŪROS IR SPORTO RĖMIMO FONDO TARYBOS SUDĖTIES PATVIRTINIMO**

Vadovaudamasi Lietuvos Respublikos kūno kultūros ir sporto rėmimo fondo įstatymo 5 straipsnio 2 dalimi, Lietuvos Respublikos Vyriausybė nutaria:

Patvirtinti šią Kūno kultūros ir sporto rėmimo fondo tarybos sudėtį:

Romualdas Bakutis – Lietuvos tautinio olimpinio komiteto viceprezidentas;

Albinas Grabnickas – Lietuvos savivaldybių sporto padalinių vadovų asociacijos pirmininkas;

Laimonas Pivoras – Lietuvos sunkiosios atletikos federacijos viceprezidentas;

Aivaras Salamakinas – Kūno kultūros ir sporto departamento prie Lietuvos Respublikos Vyriausybės Kūno kultūros ir sporto strategijos skyriaus patarėjas;

Algis Bronislavas Vasiliauskas – Lietuvos asociacijos „Sportas visiems“ prezidentas.“

Ministras Pirmininkas Saulius Skvernelis

Vidaus reikalų ministras Eimutis Misiūnas